邵經邦

邵經邦（），字仲德，號一泉，浙江杭州府仁和縣人，明朝政治人物。

 生平 
正德十一年（1516年）丙子科浙江鄉試第二十六名舉人，十六年（1521年）中式辛巳科會試第三十八名，二甲第七十八名進士。授工部主事，進工部都水司員外郎。嘉靖八年（1529年）十月，借日食之機，上疏反對張璁和大禮議等，下鎮撫司獄拷訊，戍福建鎮海衛。十六年（1537年），皇子朱載坖出生，大赦天下，唯獨邵經邦與豐熙等八人不在赦例。邵經邦在戍所，閉門讀書，與豐熙等郊遊論述。在鎮海衛三十七年，四十四年（1565年）卒於任。隆慶元年（1567年），恢復官職《明史》（206卷）：邵經邦，字仲德，仁和人。正德十六年進士。授工部主事。榷荊州稅，甫三月，稅額滿。遂啟關任商舟往來。進員外郎。嘉靖八年冬十月，日有食之。經邦時官刑部，上疏曰： 茲者正陽之月，有日食之異。質諸小雅十月之篇，變象懸符，說詩者謂陰壯之甚，由不用善人，而其咎專歸皇父。然則今之調和燮理者，得無有皇父其人乎？邇陛下納陸粲言，命張璁、桂萼致仕。尋以璁議禮有功，復召輔政。人言籍籍，陛下莫之恤也。乃天變若此，安可勿畏。夫議禮與臨政不同。議禮貴當，臨政貴公。正皇考之徽稱，以明父子之倫，禮之當也。雖排眾論，任獨見，而不以為偏。若夫用人行政，則當辨別忠邪，審量才力，與天下之人共用之，乃為公耳。今陛下以璁議禮有功，不察其人，不揆其才，而加之大任，似私議禮之臣也。私議禮之臣，是不以所議者為公禮也。夫禮唯至公，乃可萬世不易。設近於私，則固可守也，亦可變也。陛下果以尊親之典為至當，而欲子孫世世守之乎？則莫若於諸臣之進退，一付諸至公，優其賚予，全其終始，以答其議禮之功，而博求海內碩德重望之賢，以弼成正大光明之業，則人心定，天道順，俾萬年之後，廟號世宗，子孫百世不遷，顧不偉歟？如徒加以非分之任，使之履盈蹈滿，犯天人之怒，亦非璁等福也。帝大怒，立下鎮撫司拷訊。獄上，請送法司擬罪。帝曰：「此非常犯，不必下法司。」遂謫戍福建鎮海衛。十六年，皇子生，大赦。惟經邦與豐熙等八人不在赦例。經邦之戍所，閉戶讀書。與熙及同戍陳九川，時相討論。居鎮海三十七年卒。閩人立寓賢祠祀三人。隆慶初復官。明實錄：神宗實錄 ,9卷。

 家族 
曾祖邵信；祖父邵琮；父邵鑑，母楊氏。弟邵經濟，嘉靖丙戌進士。

子洛生。孫邵于巘，萬曆庚子舉人。從孫邵颖达，萬曆庚子應天舉人；邵元凱，萬曆庚子舉人。

参考文献

 延伸阅读 


J
Category:仁和人
Category:明朝工部主事
Category:明朝工部員外郎